**Zi ca ei şi fă ca tine!**

*Iorguveronicayahoo.com*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Suflete trist si mut

Te-au prins in corpul tău de lut,

Cu mii de lanțuri te-au legat

Cu lacăte te-au ferecat.

Câte poveri ți-au pus pe tine

Şi orice faci nu le convine,

Ți-au pus şi plumbul în picioare

Ca să nu poți să zbori în zare.

Te-au păcălit cu-a lor ştiință

Ce-ai învățat-o în neştiință,

Tot ei ți-au spus cum să gândeşti

Să nu mai ştii nici cine eşti.

Cu aripi mari tu te-ai născut,

Ți le-au tăiat chiar de n-ai vrut

Ți-au pus şi ochelari de cai

Şi-un lacăt mare pe-al tău grai.

De unde vii şi cine eşti

Ce îți spun ei sunt doar poveşti,

Caută tu singur şi învată

Că ei te vor băga în ceață.

Şi de eşti dârz şi nu cedezi

Te-or pune să te controlezi,

Ascultă-mă copile bine

Tu zi ca ei şi fă ca tine!